עונת 2019/2020 ב-NBA

עונת 2019/2020 היא העונה ה-74 של ליגת ה-NBA. העונה הסדירה החלה ב-22 באוקטובר 2019, הופסקה ב-11 במרץ 2020 בשל התפרצות נגיף הקורונה, וחודשה בבועה באורלנדו ב-1 באוגוסט. משחק האולסטאר התקיים ב-16 בפברואר 2020 ביונייטד סנטר, אולמה הביתי של קבוצת שיקגו בולס. בסיום העונה זכתה באליפות לוס אנג'לס לייקרס, לאחר שגברה בסדרת הגמר על מיאמי היט בתוצאה 4–2. בפרס ה-MVP של סדרת הגמר זכה לברון ג'יימס, אשר רשם בסדרה ממוצעים של 29.8 נקודות, 11.8 ריבאונדים ו-8.5 אסיסטים למשחק. אירועים בולטים: לקראת העונה עזבו הגולדן סטייט ווריורס את אולמם הישן אורקל ארנה אחרי 48 שנים (1971–2019) ועברו לשחק באולמם החדש הצ'ייס סנטר (באנגלית: Chase Center). ב-1 בינואר 2020 נפטר קומישינר העבר דייוויד סטרן, כתוצאה מדימום מוחי, בגיל 77. עד לסיום העונה ענדו כל שחקני הליגה סרט שחור על גופייתם, לאות אבל על פטירתו. ב-26 בינואר נהרג כדורסלן העבר קובי בראיינט יחד עם בתו ג'יאנה (ג'יג'י) ושבעה אנשים נוספים, בהתרסקות מסוק במחוז אורנג' שבקליפורניה. במשחקים שבימים הבאים החליטו שחקני קבוצות הליגה, בהסכמת השופטים, לעבור בפתיחת כל משחק על חוק 24 השניות ועל חוק 8 השניות למעבר חצי המגרש, כמחווה לבראיינט אשר לבש את גופיות מספר '8' ו-'24' כשחקן לוס אנג'לס לייקרס. ב-11 במרץ 2020 הודיעה הליגה על השבתת יתר המשחקים בעונה עד להודעה חדשה, בעקבות הידבקותו של שחקן יוטה ג'אז, רודי גובר, בנגיף הקורונה. בימים הבאים אובחנו כנשאי הנגיף גם חברו לקבוצה של גובר, דונובן מיטשל, ושחקן דטרויט פיסטונס כריסטיאן ווד. עד לחידוש העונה בחודש יולי אובחנו במחלה כ-30 שחקני NBA נוספים, בהם קווין דוראנט, מרכוס סמארט, ניקולה יוקיץ', מלקולם ברוגדון, באדי הילד, ספנסר דינווידי, דיאנדרה ג'ורדן, ראסל וסטברוק, אריק בלדסו וריקי רוביו. ב-4 ביוני 2020 הציגה הליגה את בועת ה-NBA, תוכנית להמשך עונת 2019/2020, אשר חזרה לפעילות ב-30 ביולי 2020: תחילה, כל אחת מ-22 הקבוצות בעלות המאזן הטוב ביותר בעת השבתת הליגה (9 מהמזרח ו-13 מהמערב) שיחקה בשמונה משחקי "עונה סדירה" נוספים, בעוד יתר 8 קבוצות הליגה לא שיחקו יותר. בסיום העונה הסדירה, 8 הקבוצות בעלות המאזן הטוב ביותר בכל אזור העפילו לשלב הפלייאוף, אשר נערך כרגיל. ההעפלה לפלייאוף כללה מקרה חריג אחד: נקבע שאם הפער בין המדורגת שמינית למדורגת תשיעית באחד מהאזורים שווה או קטן מארבעה משחקים, יתחרו ביניהן שתי הקבוצות על המקום השמיני בפלייאוף ("פליי-אין"); הקבוצות ישחקו זו מול זו בשני משחקים, כאשר המדורגת תשיעית צריכה לנצח בשניהם על מנת להעפיל לפלייאוף. משחקי העונה הסדירה נערכו בין 30 ביולי ל-14 באוגוסט, ומשחקי הפלייאוף החלו ב-17 באוגוסט והסתיימו ב-11 באוקטובר 2020. כל המשחקים בעונה הסדירה ובפלייאוף נערכו במתחם דיסניוורלד אשר באורלנדו, פלורידה. ב-26 באוגוסט החרימו שחקני מילווקי באקס ואורלנדו מג'יק את משחק הפלייאוף בין הקבוצות, כמחאה על פרשת הירי בג'ייקוב בלייק, ובעקבותם הוחרמו באותו הלילה גם המשחקים בין יוסטון רוקטס לאוקלהומה סיטי ת'אנדר, ובין לוס אנג'לס לייקרס לפורטלנד טרייל בלייזרס. המשחקים ביום העוקב נדחו אף הם, אולם לאחר דיון בין שחקני קבוצות הפלייאוף, הוחלט להמשיך את משחקי הפלייאוף. דראפט ה-NBA‏ 2019 נערך ב-20 ביוני 2019 בברקליס סנטר, אולמה הביתי של קבוצת ברוקלין נטס. בהגרלת ה"לוטרי" שנערכה ב-15 במאי נקבע כי ניו אורלינס פליקנס תבחר ראשונה בדראפט, ובמקומות השני והשלישי יבחרו ממפיס גריזליס וניו יורק ניקס, בהתאמה. זאיון ויליאמסון מאוניברסיטת דיוק נלקח בבחירה הראשונה על ידי הפליקנס, ואחריו נבחרו ג'ה מוראנט ואר. ג'יי. בארט, בהתאמה. השחקן הישראלי יובל זוסמן, אשר היה מועמד בדראפט, לא נלקח על ידי אף קבוצה. 6 ביולי 2019: ממפיס גריזליס העבירה את מייק קונלי ליוטה ג'אז בתמורה לג'יי קראודר, קייל קורבר, גרייסון אלן, דריוס בייזלי ובחירת דראפט עתידית. מילווקי באקס העבירה את מלקולם ברוגדון (S&T) לאינדיאנה פייסרס בתמורה ל-3 בחירות דראפט עתידיות. שארלוט הורנטס העבירה את קמבה ווקר (S&T) לבוסטון סלטיקס בתמורה לטרי רוזיר (S&T). ניו אורלינס פליקנס העבירה את אנתוני דייוויס ללוס אנג'לס לייקרס בתמורה ללונזו בול, ברנדון אינגרם, ג'וש הארט, דיאנדרה האנטר ו-2 בחירות דראפט עתידיות. במסגרת טרייד בין ארבע קבוצות, ג'וש ריצ'רדסון (ממיאמי היט) הועבר לפילדלפיה 76', חסן וייטסייד (ממיאמי) הועבר לפורטלנד טרייל בלייזרס, מוריס הארקלס (מפורטלנד) הועבר ללוס אנג'לס קליפרס, וג'ימי באטלר (S&T מפילדלפיה) ומאיירס לאונרד (מפורטלנד) הועברו למיאמי. 7 ביולי 2019: גולדן סטייט ווריורס העבירה את קווין דוראנט (S&T) לברוקלין נטס בתמורה לדיאנג'לו ראסל (S&T), שבאז נייפיר וטרביון גראהם. 10 ביולי 2019: אוקלהומה סיטי ת'אנדר העבירה את פול ג'ורג' ללוס אנג'לס קליפרס בתמורה לדנילו גלינארי, שיי גילג'ס-אלכסנדר ו-5 בחירות דראפט עתידיות. 16 ביולי 2019: אוקלהומה סיטי ת'אנדר העבירה את ראסל וסטברוק ליוסטון רוקטס בתמורה לכריס פול ושתי בחירות דראפט עתידיות. 5 בפברואר 2020: במסגרת טרייד בין ארבע קבוצות, קלינט קפלה וננה (מיוסטון רוקטס) הועברו לאטלנטה הוקס, אוון טרנר (מאטלנטה), חואן הרננגומס, מליק ביזלי וג'ארד ונדרבילט (מדנוור נאגטס) הועברו למינסוטה טימברוולבס, רוברט קובינגטון וג'ורדן בל (ממינסוטה) הועברו ליוסטון, וג'רלד גרין (מיוסטון), נואה וונליי, שבאז נייפיר וקייטה בייטס-דיופ (ממינסוטה) הועברו לדנוור. 6 בפברואר 2020: גולדן סטייט ווריורס העבירה את דיאנג'לו ראסל, אומארי ספלמן וג'ייקוב אוואנס למינסוטה טימברוולבס, בתמורה לאנדרו ויגינס ושתי בחירות דראפט עתידיות. דטרויט פיסטונס העבירה את אנדרה דראמונד לקליבלנד קאבלירס, בתמורה לג'ון הנסון וברנדון נייט. במסגרת טרייד בין שלוש קבוצות, אנדרה איגודלה, ג'יי קראודר וסולומון היל (מממפיס גריזליס) נשלחו למיאמי היט, ג'סטיס וינסלו ודיון וייטרס (ממיאמי) וגורג'י ג'נג (ממינסוטה טימברוולבס) נשלחו לממפיס, וג'יימס ג'ונסון (ממיאמי) נשלח למינסוטה. סוף-שבוע האולסטאר נערך בין התאריכים 13–16 בפברואר 2020 ביונייטד סנטר, אולמה הביתי של קבוצת שיקגו בולס. משחק האולסטאר עצמו התקיים ב-16 בפברואר. כמדי שנה, עשרת השחקנים הפותחים במשחק נבחרו על פי שקלול קולות של אוהדים, שחקני הליגה ופרשנים, ואת 14 השחקנים המחליפים בחרו מאמני הליגה (בסך הכול 5 שחקני חמישייה ו-7 מחליפים מכל אזור). שני השחקנים בעלי מספר הקולות הרב ביותר לפתוח בחמישיות (אחד מהמזרח ואחד מהמערב) משמשים כ"קפטנים" של קבוצתם, אותה הם מרכיבים מתוך יתר השחקנים שנבחרו להשתתף במשחק, במהלך "דראפט" בין הקפטנים בו הם בוחרים את השחקנים לסירוגין. בזהה לעונה הקודמת, לברון ג'יימס (לוס אנג'לס לייקרס) ויאניס אדטוקומבו (מילווקי באקס) זכו במספר הקולות הרב ביותר, ובכך נבחרו לשמש כשני הקפטנים. יתר שחקני החמישיות יהיו לוקה דונצ'יץ', ג'יימס הארדן, קוואי לנארד, אנתוני דייוויס, קמבה ווקר, טריי יאנג, פסקל סיאקם וג'ואל אמביד. מהמזרח, נבחרו כמחליפים השחקנים קייל לאורי, בן סימונס, ג'ימי באטלר, כריס מידלטון, ג'ייסון טייטום, דומנטאס סאבוניס ובאם אדבאיו, ומהמערב נבחרו כריס פול, דמיאן לילארד, ראסל וסטברוק, דונובן מיטשל, ברנדון אינגרם, ניקולה יוקיץ' ורודי גובר. הדראפט בין אדטוקומבו לג'יימס נערך ב-6 בפברואר. החלפה ^- דווין בוקר נבחר להחליף את דמיאן לילארד הפצוע ב"קבוצת לברון". משחק הכוכבים העולים - נערך ב-14 בפברואר. במשחק השתתפו עשרה רוקיז ועשרה שחקנים בעונתם השנייה ב-NBA, המחולקים לשחקנים אזרחי ארצות הברית ("קבוצת ארצות הברית") ושחקנים משאר מדינות העולם ("קבוצת העולם"). במשחק ניצחה קבוצת ארצות הברית בתוצאה 151–131, ובפרס ה-MVP של המשחק זכה מיילס ברידג'ס אשר קלע 20 נקודות. תחרות השלשות - נערכה ב-15 בפברואר. הזוכה בתחרות היה באדי הילד מסקרמנטו קינגס, אשר גבר בסיבוב הגמר על דווין בוקר ודאוויס ברטאנס. משתתפים נוספים בתחרות היו טריי יאנג, זאק לאבין, ג'ו האריס, דבונטה גראהם ודאנקן רובינסון. תחרות ההטבעות - נערכה ב-15 בפברואר. הזוכה בתחרות היה דריק ג'ונס ממיאמי היט, אשר גבר בסיבוב הגמר על ארון גורדון. משתתפים נוספים בתחרות היו דווייט הווארד ופאט קונאטון. אתגר הכישורים - נערך ב-15 בפברואר. הזוכה בתחרות היה באם אדבאיו ממיאמי היט, אשר גבר בסיבוב הגמר על דומנטאס סאבוניס. משתתפים נוספים בתחרות היו ג'ייסון טייטום, ספנסר דינווידי, כריס מידלטון, פסקל סיאקם, פטריק בוורלי ושיי גילג'ס-אלכסנדר. ערך מורחב – בועת ה-NBA בועת ה-NBA הייתה אזור בידוד בדיסניוורלד בביי לייק, פלורידה, שנוצר בשנת 2020 על ידי ה-NBA כדי להגן על שחקניו מפני נגיף הקורונה במהלך שמונת המשחקים האחרונים של העונה הסדירה ובמהלך שלב הפלייאוף. 22 מתוך 30 קבוצות ה-NBA הוזמנו להשתתף (שמונה האחרות איבדו קודם לכן סיכוי להעפיל לשלב הפלייאוף). להלן רשימות הזוכים והמועמדים הרשמיים לכל אחד מהפרסים העונתיים: חמישיות העונה: חמישיות ההגנה של העונה: חמישיות הרוקיז של העונה: מכיוון שהפער בסיום העונה הסדירה בין המדורגת שמינית במערב פורטלנד טרייל בלייזרס לתשיעית ממפיס גריזליס היה קטן מ-4 משחקים, נקבע כי במצב כזה על הקבוצות להתמודד ראש בראש על הכרטיס האחרון לפלייאוף ה-NBA, בטורניר של שני משחקים (הדבר נעשה באופן חריג, בשל קיצור העונה הסדירה). פורטלנד הייתה זקוקה לניצחון אחד על מנת להעפיל לפלייאוף, בעוד ממפיס הייתה זקוקה לשני ניצחונות. במשחק הראשון של ה"פליי-אין" ניצחה פורטלנד בתוצאה 126–122, ובכך העפילה לפלייאוף מהמקום השמיני במערב. כל אחת מסדרות הפלייאוף שוחקה בשיטת הטוב משבעה משחקים, כלומר הקבוצה הראשונה אשר מגיעה לארבעה ניצחונות מנצחת בסדרה. סגל האלופה, לוס אנג'לס לייקרס: לברון ג'יימס, אנתוני דייוויס, קנטביוס קולדוול-פופ, קייל קוזמה, ראז'ון רונדו, דני גרין, אלכס קארוסו, מרקיף מוריס, דווייט הווארד, ג'בייל מגי, ג'יי. אר. סמית', קווין קוק, דיון וייטרס, ג'ארד דאדלי וטיילן הורטון-טאקר (אייברי בראדלי, קוסטאס אדטוקומבו ודבוטה קייקוק נכללו בסגל אך לא השתתפו בפלייאוף). מאמן ראשי: פרנק ווגל. מדיה וקבצים בנושא עונת 2019/2020 ב-NBA בוויקישיתוף אתר האינטרנט הרשמי של עונת 2019/2020 ב-NBA הלייקרס ניצחו 93:106 את מיאמי וזכו באליפות ה-NBA, באתר וואלה, 12 באוקטובר 2020 קומישינר ה-NBA לשעבר דייוויד סטרן הלך לעולמו, באתר וואלה, 1 בינואר 2020 כל שחקני הליגה יענדו סרט שחור לאות אבל על פטירתו של סטרן, באתר nbcsports.com,‏ 3 בינואר 2020 קובי בריאנט ובתו נהרגו בתאונת מסוק, באתר וואלה, 26 בינואר 2020 קבוצות ה-NBA עוברות על חוקי 24 השניות ו-8 השניות כמחווה לבראיינט, באתר ESPN,‏ 27 בינואר 2020 ליגת ה-NBA הושבתה לאחר שרודי גובר חלה בקורונה, באתר וואלה, 12 במרץ 2020 כריסטיאן ווד אובחן כנשא של נגיף הקורונה, באתר ESPN,‏ 14 במרץ 2020 חבר הנאמנים של ה-NBA מאשר את מתווה חזרת הליגה לפעילות, באתר ה-NBA,‏ 4 ביוני 2020 שחקני הבאקס והמג'יק סירבו לעלות - משחק מספר 5 נדחה, באתר וואלה, 26 באוגוסט 2020 משחקי הערב ב-NBA יידחו, הפלייאוף יתחדש בסוף השבוע, באתר וואלה, 27 באוגוסט 2020 כצפוי: זאיון וויליאמסון נבחר ראשון על ידי ניו אורלינס, באתר וואלה, 21 ביוני 2019 רשמית: לוק וולטון מונה למאמן סקרמנטו קינגס, באתר ישראל היום, ‏15 באפריל 2019 מונטי וויליאמס מונה למאמן פיניקס סאנס, באתר ynet, 3 במאי 2019 פרנק ווגל מאמן הלייקרס, ג'ייסון קיד יהיה עוזרו, באתר ONE‏, 12 במאי 2019 דיווח: ג'ון ביילין יאמן את קליבלנד, באתר ynet, 13 במאי 2019 דיווח: טיילור ג'נקינס מונה למאמן ממפיס גריזליס, באתר ynet, 11 ביוני 2019 מאמן ניו יורק ניקס דייויד פיזדייל פוטר, באתר ynet, 6 בדצמבר 2019 ביליין מתפטר מאימון הקאבלירס, באתר הקבוצה, 19 בפברואר 2020 ברוקלין ואטקינסון מסכמים על עזיבתו, באתר הקבוצה, 7 במרץ 2020 אחרי חודשים של לבטים: דווין וייד הודיע שיישאר במיאמי לעונת פרישה, באתר וואלה, 17 בספטמבר 2018 פריי יפרוש ממשחק בסיום העונה, באתר ESPN, ‏2 במרץ 2019 סופה של תקופה: דירק נוביצקי הודיע על פרישה, באתר ynet, 10 באפריל 2019 בגיל 37: טוני פארקר הודיע על פרישה מכדורסל, באתר וואלה, 10 ביוני 2019 דארן קוליסון: "החלטתי לפרוש מה-NBA", באתר theundefeated.com,‏ 28 ביוני 2019 גולדן סטייט ממנה את פאצ'וליה כיועץ, באתר slamonline.com,‏ 29 באוגוסט 2019 שון ליבינגסטון הודיע על פרישה בגיל 34, באתר וואלה, 13 בספטמבר 2019 לואל דנג חתם על חוזה ליום אחד בשיקגו, רק כדי לפרוש במדיה, באתר הארץ, 18 באוקטובר 2019 קלדרון ממונה לעוזר יושבת ראש ארגון שחקני ה-NBA, באתר ארגון שחקני ה-NBA,‏ 4 בנובמבר 2019 רנדולף מודיע על פרישה ממשחק, באתר ספורטס אילוסטרייטד, 26 בדצמבר 2019 גורטאט מודיע על פרישה ממשחק, באתר sportando.basketball,‏ 16 בפברואר 2020 הלייקרס מצרפים את קאזינס, גרין וקוק, באתר הקבוצה, 6 ביולי 2019 ברוקלין מצרפת את ג'ורדן, באתר הקבוצה, 6 ביולי 2019 ברוקלין מצרפת את אירווינג, באתר הקבוצה, 7 ביולי 2019 יוטה מצרפת את בוגדנוביץ', באתר הקבוצה, 7 ביולי 2019 פיניקס מצרפת את רוביו, באתר הקבוצה, 8 ביולי 2019 ניו יורק מצרפת את רנדל, פורטיס, פייטון, אלינגטון וגיבסון, באתר הקבוצה, 9 ביולי 2019 פילדלפיה מצרפת את הורפורד, באתר הקבוצה, 10 ביולי 2019 הקליפרס מצרפים את לאונרד, באתר הקבוצה, 10 ביולי 2019 יוטה מצרפת את קונלי, באתר הקבוצה, 6 ביולי 2019 אינדיאנה מצרפת את ברוגדון, באתר הקבוצה, 6 ביולי 2019 בוסטון מצרפת את ווקר, באתר הקבוצה, 6 ביולי 2019 הלייקרס מצרפים את דייוויס, באתר הקבוצה, 6 ביולי 2019 מיאמי מצרפת את באטלר ולאונרד, באתר הקבוצה, 6 ביולי 2019 ברוקלין מצרפת את דוראנט, באתר הקבוצה, 7 ביולי 2019 הקליפרס מצרפים את ג'ורג', באתר הקבוצה, 10 ביולי 2019 יוסטון מצרפת את וסטברוק, באתר הקבוצה, 16 ביולי 2019 טרייד מרובע ב-NBA: קאפלה עבר לאטלנטה, קובינגטון ביוסטון, באתר וואלה, 5 בפברואר 2020 גולדן סטייט מצרפת את ויגינס, באתר הקבוצה, 6 בפברואר 2020 קליבלנד מצרפת את דראמונד, באתר הקבוצה, 8 בפברואר 2020 ממפיס מצרפת את וינסלו, וייטרס וג'נג, באתר הקבוצה, 6 בפברואר 2020 אחרי קרב צמוד עם דונצ'יץ': לברון ישמש קפטן באולסטאר לצד יאניס, באתר וואלה, 24 בינואר 2020 פורסמה רשימת המחליפים לאולסטאר: שישה זימוני בכורה, ובראדלי ביל פגוע אחד, באתר וואלה, 31 בינואר 2020 לברון ג'יימס בחר קבוצת כוכבים לאולסטאר, יאניס אנטטוקומפו העדיף שמות פחות נוצצים, באתר וואלה, 7 בפברואר 2020 Five bold predictions for NBA restart in Disney bubble: Lakers sweep, Rockets implode, Clippers win it all, CBSSports.com (באנגלית) T. J. Muscaro, Zero Positive Cases in NBA Disney Bubble as Games Resume, Inside the Magic, ‏2020-08-05 (באנגלית אמריקאית) NBA rumors: NBPA doesn't want Warriors, non-bubble teams in Orlando, RSN (באנגלית)